**Unei femei în negru**

*Andrei Șerbănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce bună ar fi acum o țigară!

Fumată-ntre două discuții cuminți;

Și-n vraja albastră a fanarei fierbinți,

Un soare-ntre noi, din senin, să apară.

Cu tine-n odihnă, un timp m-ar petrece,

În nopți tăinuite de-aceeași icoană,

Să ascultăm ticăitul din zidul cel rece,

Ca dulce refren pe-un descântec de boală.

O naivă visare, grozav să se-arate

Când tot mai frumoasă-mi vei fi fără haine

Și capu-n odihnă să-ți pleci, de se poate,

Pe aceleași grăbite ftizii autumnale.

Ce bună ar fi acum vișinata…

Dar mult mai cu seamă, ce frumoasă îmi pari!

Și vai! ce dulce-mi va fi judecata

Pe pielea ta albă și sânii tăi mari!